Muin. Nasrulloh Muin Najafobodiy (1952-yil 20-yanvarda tugʻilgan), Muin taxallusi bilan tanilgan, eronlik pop va anʼanaviy musiqa yoʻnalishida ijod qiluvchi xonanda. Musiqa va qoʻshiqchilikdagi faoliyatini 18 yoshida boshlagan. "Yeki Ro Dust Midoram" nomli ilk rasmiy qoʻshigʻi 1979-yilda chiqarilgan va ushbu qoʻshigʻi orqali mashhurlikka erishgan. 1979-yilda Erondagi inqilobdan soʻng, musiqa faollariga cheklovlar qoʻyilishi natijasida Muin AQShga koʻchib oʻtadi va u yerda oʻzining "Miparstam" nomli birinchi rasmiy albomini chiqarish bilan faoliyatini davom ettiradi. Yoshligi. Muin Eronning Isfahon ustonidagi Najafobod shahrida diniy va moliyaviy jihatdan oʻrta sinf oilasida tugʻilgan. Bolaligidan qoʻshiq aytishga qiziqishi maʼlum boʻlgan. Muin oʻz faoliyatini 18 yoshida boshlagan va bir muncha vaqt baʼzi eronlik musiqa ustalarining taʼlimidan foydalangan. Muin "Yeki Ro Dust Midoram" nomli ilk qoʻshigʻini 1979-yili Tehronda chiqargan. Ushbu qoʻshiq odamlar orasida shunchalik keng tarqalganki, qisqa vaqtdan soʻng Erondan ketib, inqilobdan keyin Amerikaga koʻchib kelgan boshqa eronlik xonandalar tomonidan ijro etiladi. Ushbu qoʻshiqning chiqishi bilan Moein bir kechada koʻpchilik yillar davomida erishishga intilgan shuhratga erishadi va taniqli xonandaga aylanadi. Faoliyati. Sanʼatdagi faoliyatini radioda qoʻshiq aytishdan boshlagan va 1983-yildagi "Miparastam" dan oldin bir nechta albom chiqargan. "Miparastam" uning Eronda katta eʼtiborga sazovor boʻlgan birinchi albomi edi. Keyinchalik Muin Eronda katta shuhrat qozongan va dunyoning turli burchaklarida kontsertlar bergan. Uni „Javdon Sadoyi Ishq“ deb atashadi, bu „Sevgining abadiy ovozi“ degan maʼnoni anglatadi. Muin romantik va qaygʻuli asarlarni taqdim etishda oʻziga xos mahoratga ega, bu uning ovozidagi yashirin dard va qaygʻu bilan bogʻliq. Shaxsiy hayoti. 38 yoshida ispan qiziga uylangan. Ikki yil o‘tgach, birinchi farzandi tug‘iladi. Muin xotinidan ajralib, bir muddat yolg‘iz yashagan. Ikkinchi marta uylanadi. Ikkinchi xotini eronlik Panteya bo‘lib, undan bir qizi bor. Muin hozirda Los-Anjelesning Encino mahallasida yashaydi. Diskografiyasi. Singllari. "World Tour Fall" (2023):